ყველაზე გაყიდვადი ვიდეო თამაშების სია
ეს არის ყველა დროის ყველაზე გაყიდვადი ვიდეო თამაშების სია. დღესდღეობით ყველაზე გაყიდვადი თამაშის სტატუსს ინარჩუნებს თავსატეხი ჟანრის თამაში „ტეტრისი“, რომელიც თავდაპირველად გამოიცა Electronika 60-ისთვის 1984 წელს, ხოლო მის პოპულარიზაციას ხელი შეუწყო პორტატიულ კონსოლ Game Boy-ზე გამოსვლამ 1989 წელს. შემდგომში პორტირებული იქნა უამრავ პლატფორმაზე და მსოფლიოს მასშტაბით მისი გაყიდვების რაოდენობა 170 მილიონი ასლს შეადგენს — აქედან 100 მილიონი მოიცავს ფასიან ჩამოტვირთვებს მობილური ტელეფონიდან, ხოლო 35 მილიონი Game Boy ვერსიის რაოდენაბას. მეორე თამაში, რომელმაც მიაღწია 100 მილიონიან ზღვარს არის „Minecraft“, რომლის გაყიდვები 122 მილიონი ეგზემპლარს უტოლდება. მობილური პლატფორმის გაყიდვების გამოკლებით, მეორე ყველაზე გაყიდვადი თამაშია „Wii Sports“ 82.81 მილიონი ასლით, მაშინ, როდესაც „Tetris“ იკავებს მეოთხე ადგილს 70 მილიონი ასლით. 50 ყველაზე გაყიდვადი თამაშიდან 20 გამოცემული იქნა Nintendo-ს მიერ, აქედან შვიდი მოხდა ათეულში. ამ სიაში ასევე არიან Activision (შვიდი პროექტი, შვიდივე Call of Duty-ის სერიიდან), Rockstar Games (ხუთი თამაში, ოთხი „Grand Theft Auto“-ის სერიიდან) და Electronic Arts (სამი სხვადასხვა თამაში). Nintendo-ს შიდა დეველოპერი დივიზიების გამოკლებით, სიაში როგორც დეველოპერი შვიდი თამაშით ლიდერობს კომპანია Game Freak (შვიდივე „Pokemon“-ის სერიიდან). სიაში ყველაზე ძველი თამაშია „Frogger“, რომელიც თავდაპირველად გამოვიდა 1981 წლის 5 ივნისს, ხოლო ყველაზე ახალი — „Pokémon Sun and Moon“, გამოსული 2016 წლის 18 ნოემბერს Nintendo 3DS-ის პლატფორმაზე.